Il-21 ta' Frar, 2012  Skont id-dispożizzjonijiet tal-paragrafu (5) tar-regolament  il-Kummissjonarji Elettorali jgħarrfu illi d-Dokumenti għall-  Votazzjoni ndirizzati lill-persuni murija fl-iskeda li tinsab  wara dan l-avviż ma ġewx notifikati għar-raġunijiet murija  Il-21 ta' Frar, 2012  Riferenzi għad-Dokumenti għall-Votazzjoni  Rifjutat għax il-votant imsiefer  Rifjutat għax id-Dokument għandu ritratt ta'  ħaddieħor  Raġunijiet oħra  Il-21 ta' Frar, 2012  Il-21 ta' Frar, 2012  Skont id-dispożizzjonijiet tal-paragrafi (6) u (7) tarregolament 17 tat-Tielet Skeda tal-Att dwar Kunsilli Lokali (Kap. 363), il-Kummissjonarji Elettorali jgħarrfu illi dDokumenti għall-Votazzjoni li ma ġewx konsenjati jistgħu jiġu rtirati fuq talba personali mill-persuni konċernati, kemm-il darba huma jipproduċu l-Karta tal-Identità tagħhom, mingħand il-Kummissjonarji Elettorali sa nhar il-Ħamis, it-8 ta' Marzu, 2012, mill-postijiet u fil-ġranet u ħinijiet indikati hawn taħt, jiġifieri:–  Mill-Erbgħa, it-22 ta' Frar sas-Sibt, it-3 ta' Marzu, 2012:  Mill-Għases tal-Pulizija tal-lokalitajiet fejn l-eletturi huma reġistrati bħala votanti fir-Reġistru Elettorali ta' Ottubru, 2011 u mill-Uffiċċju tal-Kunsilli Lokali fil-każ tal-lokalitajiet ta' Ħaż-Żabbar u Swieqi. Fil-lokalità ta' San Lawrenz, id-Dokumenti tal-Votazzjoni għandhom jiġu rtirati mill-Għassa tal-Pulizija tal-Qawra. Mit-Tnejn, il-5 ta' Marzu sal-Erbgħa, is-7 ta' Marzu, 2012:  Il-Ħamis, it-8 ta' Marzu, 2012, l-aħħar jum:  Gazzetta tal-Gvern ta' Malta 18,874  Skont id-dispożizzjonijiet tar-regolament 18 tat-Tielet Skeda tal-Att dwar Kunsilli Lokali (Kap. 363), ngħarrfu illi dawk il-persuni li isimhom ikun jidher fir-Reġistru Elettorali ppubblikat f'Ottubru, 2011, iżda li ma jkunx jidher fil-lista ppubblikata skont il-paragrafu (5) tar-regolament 17 tat-Tielet Skeda tal-Att dwar Kunsilli Lokali (Kap. 363), u li ma jkunux irċevew id-Dokument għall-Votazzjoni jew li, wara li jkunu rċevew dak id-dokument, ikunu tilfuh jew iddistruġġewh, jistgħu japplikaw personalment għand il-Kummissjonarji Elettorali fl-Uffiċċju tagħhom, Evans Building, Misraħ Sant' Jiermu, Is-Swieqi, u mal-preżentazzjoni tal-Karta tal-Identità tagħhom u fuq dikjarazzjoni bil-ġurament kif ikunu meħtieġa mill-Kummissjonarji Elettorali, għandhom jingħataw Dokument għall-Votazzjoni speċjali. Dawk ilpersuni jistgħu imorru l-Uffiċċju tal-Kummissjonarji Elettorali f'kull ġurnata, sas-6.00 p.m. ta' nhar l-Erbgħa, is-7 ta' Marzu, 2012, matul il-ħinijiet li jidhru hawn taħt, jiġifieri:–  Mit-Tnejn sal-Ġimgħa:  L-Erbgħa, is-7 ta' Marzu, 2012:  Ngħarrfu wkoll illi dawk il-persuni li huma reġistrati bħala eletturi għal-lokalitajiet ta' Għawdex fejn ser isiru elezzjonijiet ta' Kunsilli Lokali, ikunu jistgħu japplikaw għal u jirtiraw id-Dokument għall-Votazzjoni speċjali tagħhom, fuq talba, bħalma hu speċifikat iżjed 'il fuq, mingħand ilKummissjonarji Elettorali fl-Uffiċċju tal-Karta tal-Identità, Misraħ San Franġisk, Floriana, Għawdex, matul il-ħinijiet li jidhru hawn fuq.  Il-21 ta' Frar, 2012  AvviŻi tal-Qorti – Court Notices 307 B'digriet tat-Tribunal għal Talbiet Żgħar, tal-2 ta' Diċembru 2011, ġiet ordnata l-pubblikazzjoni tal-estratt li jidher hawn taħt għall-finijiet ta' notifika skont l-Artikolu 187(3) tal-Kodiċi ta' Organizzazzjoni u Proċedura Ċivili (Kap. 12).  Go plc (C22334) ta' Telgħet Spencer, Ħal Safi, MRS 1950, ippreżentaw Talba, fil-11 ta' Ottubru 2011, fejn talbu lit-Tribunal sabiex jikkundanna lil Christine Stoner (K.I. 727894M) ta' 15, Flat 2, Triq Cuschieri, Santa Venera, sabiex tħallas lis-soċjetà attriċi s-somma ta' €781.50 liema ammont huwa dovut lis-soċjetà attriċi.  Bl-ispejjeż u bl-imgħaxijiet.  Il-kawża (Avviż Nru 871/11GB) hija differita għat-2 ta' Marzu 2012 fin-12.30 p.m.  Reġistru tal-Qorti tal-Maġistrati (Malta) illum 17 ta' Frar 2012.  B'digriet tat-Tribunal għal Talbiet Żgħar, tad-19 ta' Ottubru 2011, ġiet ordnata l-pubblikazzjoni tal-estratt li jidher hawn taħt għall-finijiet ta' notifika skont l-Artikolu 187(3) tal-Kodiċi ta' Organizzazzjoni u Proċedura Ċivili (Kap. 12).  Sky Telecom Ltd (C18334) ta' Sky House, Suite 1, Naxxar Road, Ħ' Attard, ippreżentaw Talba, fis-6 ta' Lulju 2011, fejn talbu lit-Tribunal sabiex jikkundanna lil Roger O'Dea (K.I. 840340M) ta' 56/6, Kappara Court, Triq ilBuqrajq, Ħaż-Zebbug (Malta), sabiex iħallas lis-soċjetà attriċi s-somma ta' €1,571.83 liema ammont huwa dovut lis-soċjetà attriċi.  Bl-ispejjeż u bl-imgħaxijiet.  Il-kawża (Avviż Nru 562/11YMS) hija differita għas-27 ta' Frar 2012 fin-12.30 p.m.  Reġistru tal-Qorti Maġistrati (Malta) illum 19 ta' Frar 2012.  Gazzetta tal-Gvern ta' Malta 18,874  308 B'digriet mogħti fil-15 ta' Novembru 2011, mill-Qorti Kostituzzjonali, fl-atti tar-Rikors Numru 15/08 GCD, flismijiet Angela sive Gina Spagnol Bonnici vs l-Onorevoli Prim Ministru et, ġiet ordnata s-segwenti pubblikazzjoni biex isservi ta' notifika fil-konfront tal-intimat Angela sive Gina Spagnol Bonnici, a tenur tal-Art. 187(3) tal-Kap. 12.  Permezz ta' Rikors ippreżentat fil-Qorti Kostituzzjonali, Rik. 15/2008 GCD, fl-ismijiet Angela sive Gina Spagnol Bonnici vs l-Onorevoli Prim Ministru, l-Onorevoli Viċi Prim Ministru u Ministru tal-Intern u Ġustizzja, l-Avukat Ġenerali u Brian u Cecilia konjugi Bajada, fit-28 ta' Ottubru 2011; ir-rikorrenti l-Onorevoli Prim Ministru, l-Onorevoli Viċi Prim Ministru, il-Ministru tal-Intern u Ġustizzja u l-Avukat Ġenerali, esponew bir-rispett:  Illi b'rikors quddiem il-Prim'Awla tal-Qorti Ċivili, filĠurisdizzjoni Kostituzzjonali tagħha, ir-rikorrenti fost affarijiet oħra ppremettiet:  Illi b'kuntratt tat-30 ta' Settembru 1972 kienet kisbet b'titolu ta' donazzjoni s-sub-dirett dominiju temporanju għażżmien li kien fadal ta' bejn wieħed u ieħor 31 sena bis-subċens relattiv ta' (€263.22.0) fis-sena tal-appartament numru 1 fi Blokk A, St. Julian's Court, Triq Manwel Dimech, Ħal Luqa, flimkien mal-jedd tal-konsolidazzjoni tal-proprjetà fi tmien is-sub enfitewsi li kienet inħolqot b'kuntratt tal-14 ta' Ġunju 1957, li bis-saħħa tiegħu l-appartament flimkien ma' oħrajn fl-istess korp ta' bini kienu ngħataw b'sub-enfitewsi lis-Servizzi Ingliżi għal 45 sena, sat-13 ta' Ġunju 2002;  Illi b'kuntratt tal-5 ta' Diċembru 1977, il-Gvern ta' Malta, kien kiseb b'ċessjoni s-sub-utile dominju temporanju talappartamenti fosthom dak tal-attriċi. B'kuntratt ieħor tal-1 ta' Settembru 1978, il-Gvern ta' Malta kien għadda b'ċessjoni s-sub utli dominju temporanju, lis-soċjetà Holiday Services Company Limited.  Illi mbagħad b'kuntratt tal-1 ta' Novembru 1984 ilkonvenuti Brian u Cecilia AlKalbash kienu kisbu mingħand Holiday Services Company Limited, is-sub utili dominju għaż-żmien li kien fadal tal-appartament tal-attriċi b'sub ċens ta' (€314.47.0) fis-sena.  Illi fit-13 ta' Ġunju 2002, meta għalqet is-sub enfitewsi hija kellha tikseb lura l-fond bil-benefikati.  Illi għalhekk b'ittra uffiċjali tal-15 ta' Novembru 2006, l-attriċi sejħet lill-konvenuti AlKalbash sabiex iroddulha lura lfond, iżda dawn ma ħarġux, b'rikors maħluf numru 288/2007, fetħet kawża kontrihom biex titlob l-iżgumbrament.  Il-21 ta' Frar, 2012  Illi waqt li kienu mexjin dawk il-Proċeduri l-Parlament għadda b'liġi l-Att XVIII tal-2007, li bis-saħħa tiegħu daħal l-Artikolu ġdid 12A tal-Kap. 158. …omissis… Illi dan l-Artikolu ġdid jikser il-jedd fondamentali tagħha bħala sid tal-fond imħares taħt l-Artikolu 37 talKostituzzjoni u l-Artikolu 1 tal-Ewwel Protokoll talKonvenzjoni Ewropea. …omissis…  Illi billi l-Artikolu 12 A tal-Kap. 158, għandu effett retroattiv, biex jolqot ċnus li bħala fil-każ in eżami, għalqu qabel l-1 ta' Lulju 2007, intlaqat ukoll jedd miksub.  Illi l-Artikolu 37(1) (b) u (c) tal-Kostituzzjoni jagħti lil kull persuna li tippretendi kumpens, dritt ta' aċċess lil Qorti jew Tribunal indipendenti u imparzjali mwaqqaf b'liġi sabiex jiġi deċiż l-interess tagħha jew dritt fuq il-proprjetà u l-ammont ta' kull kumpens li għalih tista' tkun intitolata …omissis… L-Artikolu 12 A tal-Kap. 158 ma jaħsibx għal dan id-dritt ta' aċċess lil Qorti, għax mhux biss it-teħid huwa obbligatorju imma ukoll il-kumpens huwa stabilit a priori u limitat bil-liġi.  Illi r-rikorrenti għalhekk talbet lill-Ewwel Onorabbli Qorti, sabiex tiddikjara li sofriet ksur tal-jeddijiet fundamentali tagħha għat-tgawdija tal-proprjetà, għall-ħarsien kontra diskriminazzjoni għal smigħ xieraq imħarsa taħt l-Artikoli 6 u 14 u l-Artikolu 1 tal-Ewwel Protokoll tal-Konvenzjoni Ewropea u l-Artikoli 37, 39 u 45 tal-Kostituzzjoni ta' Malta u tagħtiha rimedji xierqa, fosthom billi tgħid illi ma jiswiex in toto jew in parte jew li m'għandux jolqot il-każ tagħha lArtikolu 12A tal-Kap. 158.  Illi l-intimati Onorevoli Prim Ministru, Onorevoli Viċi Prim Ministru u Ministru tal-Intern u Ġustizzja u l-Avukat Ġenerali, permezz ta' risposta konġuntiva eċċipew fost affarijiet oħra s-segwenti.  Illi ma hemm ebda ksur tal-Artikoli 37 u 47 (9) talKostituzzjoni u l-Artikolu 1 tal-Ewwel Protokoll għax;  …omissis… Illi ma hemmx ksur tal-Artikolu 6 tal-Konvenzjoni għax; …omissis… Illi ma hemmx ksur tal-Artikolu 14 tal-Konvenzjoni għax dawk f'sitwazzjonijiet simili m'humiex qegħdin jiġu ttrattati b'mod differenti mingħajr ġustifikazzjoni raġonevoli u oġġettiva u mingħajr proporzjonalità raġonevoli bejn ilmezzi u l-għan li jrid jintlaħaq.  Gazzetta tal-Gvern ta' Malta 18,874  Għaldaqstant l-intimati talbu lil Qorti sabiex tiċħad ittalbiet kollha tar-rikorrenti bl-ispejjeż, kontra tagħha.  L-intimati Bajada wkoll ressqu diversi eċċezzjonijiet.  Illi permezz ta' sentenza datata 11 ta' Ottubru 2011, lEwwel Onorabbli Qorti qatgħet il-kawża fl-ismijiet premessi billi:  Illi l-aggravju tal-esponent huwa ċar u manifest u jikkonsisti fil-fatt li l-Ewwel Onorabbli Qorti ma kienx imissha sabet li l-applikazzjoni tal-Artikolu 12 A tal-Kap. 158 għall-proprjetà tar-rikorrenti Balzan tikser il-jeddijiet fundamentali tagħha mħarsa taħt l-Artikolu 1 tal-Ewwel Protokoll tal-Konvenzjoni Ewropea u lanqas kien imissha waslet għal konklużjoni li tordna lill-esponenti jħallsu sehem minn tlieta (1/3) tal-ispejjeż u dan għar-raġunijiet segwenti;  Illi jiġi rilevat fl-ewwel lok li l-esponenti jaqblu malkonklużjoni tal-Ewwel Qorti f'paragrafu 29 tas-sentenza li kkonkludiet li meta għadda b'liġi l-Artikolu 12 A tal-Kap. 158, l-Istat kien qiegħed jinqeda bid-dritt jew aħjar bissetgħa li jikkontrolla l-użu tal-proprjetà fl-interess ġenerali.  Iżda l-aggravju tal-esponenti però huwa fis-sens li wara li l-Ewwel Qorti waslet għal din il-konklużjoni, imbagħad għaddiet biex tiddikjara li fil-każ odjern l-Artikolu 12 A talKap. 158 ma jħarisx il-proporzjonalità u t-tqassim xieraq ta' piżijiet u benefiċċji li jrid l-Artikolu 1 tal-Ewwel Protokoll.  Illi l-unika raġuni li ġabet l-ewwel Qorti sabiex waslet għal tali konklużjoni kien biss li hemm sproporzjonalità flammont ta' kumpens fil-forma ta' kera li tirċievi r-rikorrenti meta mqabbel mal-valur fis-suq ħieles.  Illi però l-esponenti jirribattu illi l-Ewwel Qorti ma evalwatx biżżejjed l-isfond li fih isiru dawn il-kontrolli fuq l-użu ta' proprejtà.  Il-21 ta' Frar, 2012  Illi għalhekk anke jekk fil-każ odjern jidher li kien hemm tnaqqis sostanzjali fil-kera dovuta lir-rikorrenti meta mqabbla mal-valur lokatizju fis-suq, dan it-tnaqqis huwa kontro-bilanċjat bil-marġni wiesgħa tal-Istat li jilleġiżla filkuntest ta' miżuri soċjali fosthom il-qasam tad-djar.  Illi inoltre fil-każ odjern l-Ewwel Qorti ma kellhiex biss tapplika l-liġi fil-kuntest biss ta' spekulazzjoni tal-proprjetà imma kellha tapplika l-liġi fil-qafas aktar wiesgħa u cioè mill-aspett tal-proporzjonalità fid-dawl tar-realtà ekonomika u soċjali tal-pajjiż in ġenerali.  Illi fil-każ odjern m'hemmx inċertezza dwar meta ssidien jieħdu lura l-proprjetà tagħhom. Lanqas ma hemm in-nuqqas ta' proċeduri li jeżaminaw l-applikazzjoni tal-liġi. B'hekk ma kellhiex l-Ewwel Onorabbli Qorti tasal għallistess konklużjoni li kien hemm piż sproporzjonat fuq irrikorrenti fil-każ odjern meta ma qisitx il-fatturi u l-kriterji kollha rilevanti fl-assjem kollu tagħhom. …omisis…  B'hekk l-esponenti jsostnu li fid-dawl tas-suespost u fiċċirkustanzi tal-każ odjern din l-Onorabbli Qorti m'għandhiex issib leżjoni tal-Artikolu 1 tal-ewwel protokoll.  Illi għall-istess raġunijiet għalhekk m'għandhom ibatu ebda spejjeż tal-kawża.  Illi għaldaqstant l-esponenti, filwaqt li jagħmlu riferenza għall-provi u sottomissjonijiet kollha mressqa minnhom quddiem l-Ewwel Qorti, u jirriservaw d-dritt li jipproduċu dawk il-provi l-oħra kollha spettanti lilhom skont il-liġi, jitolbu bir-rispett li din l-Onorabbli Qorti tirriforma ssentenza appellata mogħtija mill-Onorabbli Prim'Awla talQorti Ċivili (Sede Kostituzzjonali) fil-11 ta' Ottubru 2011, fil-kawża fl-ismijiet premessi, kif mitlub f'dan ir-rikors.  Gazzetta tal-Gvern ta' Malta 18,874  Reġistru tal-Qrati Superjuri (Sede Kostituzzjonali) illum 20 ta' Frar 2012.  B'digriet tat-Tribunal għal Talbiet Żgħar, tat-2 ta' Diċembru 2011, ġiet ordnata l-publikazzjoni tal-estratt li jidher hawn taħt għall-finijiet ta' notifika skont l-Artikolu 187(3) tal-Kodiċi ta' Organizzazzjoni u Proċedura Ċivili (Kap. 12).  Mobisle Communications Limited (C24655) ta' Fra Diego Street, Ħal Safi, ippreżentaw Talba, fil-11 ta' Ottubru 2011, fejn talbu lit-Tribunal sabiex jikkundanna lil Simon Cassar Gaffiero (K.I. 566341M) ta' Flat 6, Blokk W, Triq il-Jum, Ħal Safi, sabiex iħallas lis-soċjetà attriċi s-somma ta' €1,817.97 liema ammont huwa dovut lis-soċjetà attriċi.  Bl-ispejjeż u bl-imgħaxijiet legali.  Il-kawża (Avviz Nru 875/11GB) hija differita għat-2 ta' Marzu 2012 fin-12.30 p.m.  Reġistru tal-Qorti tal-Maġistrati (Malta) illum 19 ta' Frar 2012.  B'digriet tat-Tribunal għal Talbiet Żgħar, tat-2 ta' Diċembru 2011, ġiet ordnata l-publikazzjoni tal-estratt li jidher hawn taħt għall-finijiet ta' notifika skont l-Artikolu 187(3) tal-Kodiċi ta' Organizzazzjoni u Proċedura Ċivili (Kap. 12).  Mobisle Communications Limited (C24655) ta' Fra Diego Street, Ħal Safi, ippreżentaw Talba, fil-11 ta' Ottubru 2011, fejn talbu lit-Tribunal sabiex jikkundanna lil William Dobler (K.I. 016052M) ta' 1, Triq l-Ibjar, Ħal Ghaxaq, sabiex iħallas lis-soċjetà attriċi s-somma ta' €1,998.22 liema ammont huwa dovut lis-soċjetà attriċi.  Bl-ispejjeż u bl-imgħaxijiet legali.  Il-kawża (Avviż Nru 879/11GB) hija differita għat-2 ta' Marzu 2012 fin-12.30 p.m.  Reġistru tal-Qorti tal-Maġistrati (Malta) illum 19 ta' Frar 2012. 